Държавен вестник, бр. 13, 2023 г., стр. 5

БРОЙ  13	
Д Ъ Р Ж А В Е Н  В Е С Т Н И К 	
СТР.  5  
Р Е Ш И :
Приема Годишния доклад за дейността на 
Държавна агенция „Разузнаване“ през 2021 г. 
(секретен).
Решението е прието от 48-ото Народно 
събрание на 31 януари 2023 г. и е подпечатано 
с официалния печат на Народното събрание.
Председател на Народното събрание:  
Вежди Рашидов
658
РЕШЕНИЕ
за обявяване на Големия глад – Гладомор, в 
Украйна през 1932 – 1933 г. за геноцид
Народното събрание на Република Бъл-
гария:
 – В съответствие с принципите на пра-
вото на живот, свобода и лична сигурност, 
заложени в Устава на Обединените нации, 
във Всеобщата декларация за правата на чо-
века и в Европейската конвенция за защита 
правата на човека и основните свободи;
 – Като взема предвид Конвенцията за 
предотвратяване и наказване на престъпле-
нието геноцид от 9 декември 1948 г., приета 
с Резолюция 260 (III) А на Общото събрание 
на ООН;
 – Като отбелязва, че Гладомора в Ук-
райна и съседните є райони, представляващ 
принудителен глад до смърт, извършен през 
1932 – 1933 г. по решение на тогавашното 
ръководство на Съветския съюз, е осъден 
остро и недвусмислено от ЮНЕСКО на 1 ноем-­ 
ври 2007 г.; Парламентарната асамблея на 
Организацията за сигурност и сътрудничество 
в Европа с Резолюция от 2008 г.; Европей-
ския парламент с Резолюция от 2008 г. и от 
2022 г.; Парламентарната асамблея на Съвета 
на Европа с Резолюция от 2010 г., както и 
от редица държави;
 – Като потвърждава подкрепата си за 
Резолюция 1481/2006 на Парламентарната 
асамблея на Съвета на Европа „Необходимост 
от международно осъждане на престъпленията 
на тоталитарните комунистически режими“ 
и за Резолюция „Европейската съвест и то-
талитаризмът“ от 2009 г. на Европейския 
парламент;
 – Като приветства приетия на 28 ноември 
2006 г. в Украйна закон за Гладомора, който 
се превърна в политическа и правна основа 
за провеждане на широкомащабно официално 
разследване на обстоятелствата и последиците 
от него;
 – Като отбелязва липсата на ясно и кате-
горично извинение за извършеното престъпле-
ние от страна на ръководството на Съветския 
съюз и неговия правоприемник;
 – Като отбелязва 90-ата годишнина от 
Гладомора и като заявява, че той е едно от 
най-тежките масови престъпления, извършени 
от човеконенавистния съветски комунисти-
чески режим, при което са унищожени над 
8 милиона живота, сред тях на много деца 
и на десетки хиляди украински и молдовски 
българи,
Р Е Ш И :
1. Обявява Големия глад – Гладомор, извър-
шен в Украйна през 1932 – 1933 г., за геноцид 
и осъжда категорично неговите извършители.
2. Приема всяко отричане, оправдаване и 
омаловажаване на този геноцид като акт на 
поругаване на паметта на милионите хора, 
загинали в Гладомора.
3. Обявява всяка последна събота на месец 
ноември за Ден за почит и памет за жертвите 
на Гладомора в Украйна.
Решението е прието от 48-ото Народно съ-
брание на 1 февруари 2023 г. и е подпечатано 
с официалния печат на Народното събрание.
Председател на Народното събрание:  
Вежди Рашидов
689
РЕШЕНИЕ
за промяна в състава на постоянната делега­
ция на Народното събрание в Парламентар­
ната асамблея на Съвета на Европа
Народното събрание на основание чл. 86, 
ал. 1 от Конституцията на Република България 
и чл. 39 от Правилника за организацията и 
дейността на Народното събрание във връзка 
с чл. 25, букви „а“ и „с“ и чл. 26 от Статута 
на Съвета на Европа 
Р Е Ш И :
1. Освобождава Костадин Георгиев Анге-
лов от Парламентарната група на ГЕРБ-СДС 
като заместващ представител в постоянната 
делегация на Народното събрание в Парла-
ментарната асамблея на Съвета на Европа.
2. Избира Екатерина Спасова Гечева-Заха-
риева от Парламентарната група на ГЕРБ-СДС 
за заместващ представител в постоянната 
делегация на Народното събрание в Парла-
ментарната асамблея на Съвета на Европа.
Решението е прието от 48-ото Народно съ-
брание на 2 февруари 2023 г. и е подпечатано 
с официалния печат на Народното събрание.
Председател на Народното събрание:  
Вежди Рашидов
690